Oki uharteak

Japoniako itsasoan dagoen uhartedi da, Shimane prefeturan dagoena. Uharte guztiak batera 346'1 km²-ko azalera hartzen dute eta 24.500 biztanle dituzte.

 Uharteak 
Lau uharte nagusi daude baina guztira 16 uharte dira. Daisen-Oki Parke Nazionalaren barnean daude. Japoniako Honshu uharte nagusitik 80 kilometrotako distantzian daude.

Dōgojima uhartea (ekialdean) da uharterik handiena eta bertan dago punturik altuena ere, Daimanji mendia (608 m). Mendebaldean Dōzen uharte multzoa dago, aintzinako sumendi baten kraterra dena eta bertan daude gainerako uharte handiak, Nishinoshima, Nakanoshima eta Chiburijima.

 Banaketa administratiboa 
 Herria  Uharte nagusia  Azalera  Populazioa Okinoshima-chō  Dōgojima (島後島)  241'58 km²  14.849 bizt. Chibu-son  Nishinoshima (西ノ島)  55'97 km²  3.400 bizt. Ama-chō  Nakanoshima (中之島)  32'21 km²  2.400 bizt. Nishinoshima-chō  Chiburijima (知夫里島)  13'70 km²  650 bizt.

 Historia 
Duela 500 milioi urte inguru zeuden stratosumendi handien higatutako gailurrak dira. Bertan aurkitu izan dira Japoniako arrokarik zaharrenak.

Paleolito garaitik izan dira populatuak, arkeologoek Jōmon, Yayoi eta Kofun aroetako tresnak aurkitu dituzte.

VII mendean Oki probintzia osatu zuten eta Kojiki eta Nihon Shoki liburuetan Dōgojima uhartea aipatzen da. Heian Aroan herbesterako erabili izan ziren, 1221 urtean esate baterako Go-Toba enperadorea bertara eraman eta hantxe hil zen. 1332an Go-Daigo enperadorea ere bertara herbesteratua izan zen baina honek ihes egitea lortu zuen.

Kamakura Aroan Izumo probintziako agintarien kontrolpean izan zen eta 1600 urtetik aurrera Tokugawa shogunak kontrol zuzena izan zuen. 1876an sartu zuten Shimane prefeturan.

 Iruditegia 

 Kanpo estekak 

Kategoria:Japoniako uharteak
Kategoria:Shimane prefektura
Kategoria:Japoniako uhartediak